2.8 Om die verstandige aanwending van die aarde se hulpbronne te | Jobilize
Om die verstandige aanwending
2.8 Om die verstandige aanwending van die aarde se hulpbronne te
Voorbeelde van selfassessering by die module ingesluit om leerder se bydrae tot die debat te assesseer asook 'n kontrolelys vir die navorsingstaak.
Aktiwiteit: om die verstandige aanwending van die aarde se hulpbronne te beklemtoon [lu 3.2]
a. Doen navorsing oor die kernongeluk wat in 1986 by Chernobyl in Rusland plaasgevind het. Skryf ten minste een folioblad oor die skrikwekkende gevolge van die ramp ten opsigte van die inwoners, asook die omgewing.
b. Vind uit wat met die seelewe gebeur wanneer skepe olie lek.
c. Hou 'n klasdebat. Verdeel in twee groepe.
Die een groep moet teen kernkrag betoog, terwyl die ander groep ten gunste van die gebruik daarvan moet argumenteer.
Gebruik jou kennis van kernbrandstowwe en fossielbrandstowwe, asook van hernubare energiebronne (die son, wind en water) om jou argumente voor te berei.
Gebruik die volgende vraelys om jou insette te assesseer.
Het jy die opdrag geniet?
Het jy jou kennis verbreed deur die uitvoer van die opdrag?
Alternatiewe energiebronne soos windenergie is wel omgewingsvriendelik, maar baie duur. Ons sal dus moet voortgaan om fossielbrandstowwe (steenkool,olie, gas, hout, ens.) te gebruik. Hoewel nuwe steenkool- en oliereserwes steeds ontdek word, sal dit uiteindelik uitgeput raak. Dit is dus uiters belangrik dat ons ons energiebronne so doeltreffend as moontlik gebruik.
Elektrisiteit is gerieflik en prakties, maar dit moet opgewek word en daar is kostes aan verbonde. Elektriese toestelle word volgens hulle verbruik van elektrisiteit geklassifiseer. Dit word in watt of kilowatt (1 000 watt) gemeet. Elektrisiteitsrekeninge word bereken volgens die getal eenhede wat deur die elektrisiteitsmeter aangedui word. Die eenheid is kilowatt-uur – dit is die elektrisiteit wat per uur deur 'n 1 kilowatt-toestel verbruik word. 'n Outomatiese wasmasjien word gewoonlik as 'n 3 kilowattt-toestel beskou. Dit beteken dat 'n mens vir elke uur wat die wasmasjien deurlopend werk, 'n rekening vir drie eenhede moet verwag.
Assesseringstandaard 3.2: Dit is duidelik wanneer die leerder die volhoubare gebruik van die aarde se hulpbronne verstaan: ontleed inligting oor volhoubare en nie-volhoubare gebruik van hulpbronne.